શ્રીનગર : હિઝબુલ મુઝાહિદ્દીનનાં પોસ્ટર બોય બુરહાન વાનીને ઠાર કરી દેવામાં આવ્યા બાદ વિરોધનાં પગલે ખીણમાં ભડકેલી હિંસામાં અગિયાર લોકોનાં મોત નિપજ્યા છે. પ્રદર્શનકર્તાઓ અને સુરક્ષાદળો વચ્ચે થયેલા ધર્ષણમાં અત્યાર સુધી 50 લોકો ઘાયલ થયા છે. જમ્મુ અને કાશ્મીરની પોલીસે જણાવ્યું કે આ ધર્ષણમાં સુરક્ષાદળનાં 96 જવાનો પણ ઘાયલ થયા છે. હિંસક ભીડે પાંચ ભવનોમાં આગ લગાવી દીધી છે. જેમાં ત્રણ પોલીસ પ્રતિષ્ઠાનનો પણ સમાવેશ થાય છે. ઉપરાંત કેટલીય ગાડીઓને સળગાવી દેવામાં આવી હતી.